NaiveNeuron/SloPal huggingface dataset:
Čaplovič, Dušan, poslanec NR SR (2010-09-07):
Ďakujem veľmi pekne. Prepáčte mi. Samozrejme, ja hovorím o tom, čo som ako podpredseda vlády, keď som prevzal tento rezort na dva mesiace, a v tejto oblasti urobil, a za to sa nehanbím, to je po prvé. A po druhé, že som vtedy povedal na tlačovej konferencii, že mojou cestou je už vtedy, o zlúčení, hovoril som jasne o zlúčení rezortu, pretože som bol pod silným vplyvom rakúskej strany a s rakúskym kolegom ministrom som o týchto veciach konzultoval a videl som v tom veľkú šancu, nielen vo vzťahu k rezortu životného prostredia, ale predovšetkým k rezortu pôdohospodárstva, aby rezort pôdohospodárstva nepresadzoval len ekonomické zámery, ale bol aj ekologickým ministerstvom, aby tvoril krajinotvorbu, aby sa posilnili ďalšie a ďalšie právomoci. O toto mi predovšetkým išlo a za tým aj stojím. Stojím aj za tým, a čo som povedal vo svojom vystúpení, že príprava tohto rezortu zo strany rezortu ministerstva pôdohospodárstva, životného prostredia a regionálneho rozvoja nebola dobrá s týmto návrhom a nezodpovedá modernému rezortu, ktorý by mal v súčasnosti na Slovensku a v Európe takýmto spôsobom fungovať. Ďakujem.
Dostál, Ondrej, poslanec NR SR (2018-10-24):
V treťom čítaní mám legislatívnotechnickú pripomienku, že nie je podľa všetkého, nebol odovzdaný v súlade s rokovacím poriadkom na zverejnenie na webovej stránke predtým, ako bol prednesený ten návrh, lebo nie je zverejnený, všetci sa môžete pozrieť, že sú tam 2 pozmeňujúce návrhy pána poslanca Madeja. Jeden je pre prípad, že by prešiel ústavný zákon s pozmeneným, s jeho pozmeňujúcim návrhom, ktorý neprešiel, potom tam je druhý, o ktorom sme hlasovali, a potom je tam nejaký tretí, ktorý, ktorý nie je zverejnený na webovom sídle, takže neviem, akým spôsobom bol odovzdaný, ale je, teda je tu pochybnosť o tom, že bol odovzdaný v súlade s rokovacím poriadkom, a rád by som, aby sa táto pochybnosť vyjasnila, lebo je to, je to dôležitá legislatívnotechnická vec, aby sme hlasovali v súlade s rokovacím poriadkom.
Hlina, Alojz, poslanec NR SR (2015-04-16):
No však dávam procedurálny... (Prerušenie vystúpenia predsedajúcou.)
Glváč, Martin, podpredseda NR SR (2016-10-26):
Pani poslankyňa, procedurálny návrh!
Paška, Pavol, predseda NR SR (2014-06-25):
(Hlasovanie.) 132 prítomných, 55 za, 1 proti, 76 sa zdržalo. Návrh sme neschválili.
Hort, Milan, podpredseda NR SR (2011-09-07):
Ďalej s faktickou poznámkou ako posledný vystúpi pán poslanec Martin Poliačik. Nech sa páči.
Šeliga, Juraj, podpredseda NR SR (2020-04-01):
Dobre, kolegyne, kolegovia, teda budeme pokračovať prvým čítaním o vládnom návrhu zákona, tak ako som ho predtým uviedol. Poprosím pána podpredsedu vlády a ministra financií Eduarda Hegera, aby vládny návrh zákona uviedol. Nech sa páči, pán minister. (Rokovanie o vládnom návrhu zákona o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 , tlač 40.)
Sulík, Richard, predseda NR SR (2011-07-01):
Pán poslanec, prepáčte, že vás prerušujem v rozprave. Pri vašej reči zastal čas. Tie hodiny neukazujú správne. (Hlasy v sále.)
Hrnčiar, Andrej, podpredseda NR SR (2018-09-12):
Jedna faktická poznámka. Nech sa páči, pán poslanec Osuský.
V. Veteška, podpredseda NR SR: (2004-01-21):
V. Ondrejka, poslanec: Vážený pán predsedajúci, pán predkladateľ, kolegyne, kolegovia. Ústavnoprávny výbor Národnej rady Slovenskej republiky s uznesením 13. januára 2004 ma určil za spravodajcu k návrhu skupiny poslancov Národnej rady Slovenskej republiky na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov. Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Návrh ústavného zákona obsahuje po formálno-právnej stránke všetky náležitosti uvedené v § 67 a 68 zákona Národnej rady Slovenskej republiky 350/1996 Z. z. o rokovacom poriadku Národnej rady Slovenskej republiky v znení neskorších predpisov ako i náležitosti určené v legislatívnych pravidlách. Zo znenia návrhu ústavného zákona je zrejmý účel navrhovanej úpravy. Z dôvodovej správy vyplýva, že návrh ústavného zákona je v odôvodnení vstupom Slovenskej republiky do Európskej únie. Návrh ústavného zákona si nevyžiada zvýšené nároky na štátny rozpočet ani rozpočty obcí. Osobitná časť dôvodovej správy obsahuje odôvodnenie jednotlivých ustanovení. Návrh ústavného zákona obsahuje doložku zlučiteľnosti s právom Európskej únie. Vyplýva z nej, že problematika návrhu ústavného zákona je upravená v práve Európskej únie. Nepatrí medzi prioritné oblasti aproximácie práva podľa čl. 70 Európskej dohody o pridružení, ani medzi priority odporúčané v Bielej knihe. Vychádzajúc z oprávnení, ktoré pre mňa ako pre spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku odporučí uvedený návrh ústavného zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 500 z 22. decembra 2003 podľa § 71 rokovacieho poriadku Národnej rady Slovenskej republiky navrhujem, aby návrh ústavného zákona prerokovali všetky výbory. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný návrh ústavného zákona prerokovali v druhom čítaní do 30 dní, v gestorskom výbore do 31 dní od jeho prerokovania v prvom čítaní na schôdzi Národnej rady Slovenskej republiky. Otvorte, prosím vás, rozpravu.
Laššáková, Jana, podpredsedníčka NR SR (2014-10-28):
Pán poslanec Viskupič.
Laurenčík, Milan, podpredseda NR SR (2020-05-12):
Ďakujem. Prerušujem rokovanie o tomto bode programu. A budeme pokračovať hlasovaním za päť minút, 16.35 hod. hlasujeme. (Zaznievanie gongu.) (Prestávka.) (Po prestávke.)
Laššáková, Jana, podpredsedníčka NR SR (2014-07-08):
Pani poslankyňa Mezenská, nech sa páči.
Mesterová, Zuzana, poslankyňa NR SR (2024-01-08):
Ďakujem pekne za slovo, pán predsedajúci, a ďakujem pekne za príspevok pani poslankyni Kolíkovej. Ústavný súd v roku 2022 v otázke skráteného legislatívneho konania konštatoval, že na to, aby bola splnená podmienka existencie mimoriadnej okolnosti, tá musí nastať náhle, nečakane a s tým, že sa na ňu nebolo možné pripraviť. Splnenie tejto mimoriadnej okolnosti musí byť taktiež náležite odôvodnené, a to reálnosťou ohrozenia, jeho bezprostrednosťou a konkrétnosťou. Toto všetko v odôvodnení tohto skráteného legislatívneho konania postrádame, čo však z obsahu tohto návrhu zákona sa javí, je skôr, že nie práve keď nebude prijatý v skrátenom legislatívnom konaní, vznikne hospodárska škoda, ale práve keď bude prijatý – a zvlášť v skrátenom legislatívnom konaní –, pretože dáva veľký priestor na to, páchať beztrestne trestnú činnosť. A ja sa tak pýtam, že pokiaľ o mieru inflácie zvyšujeme výšku škody, ktorá definuje trestnosť činov, prečo nezvyšujeme aj výšku trestne... peňažných trestov za páchanie trestnej činnosti. Na to ste, pán minister, a vaša odborná skupina nemysleli pri tvorbe tohto zákona? Ďakujem. (Potlesk.)
Grendel, Gábor, podpredseda NR SR (2020-04-20):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Nie je tomu tak. Vyhlasujem rozpravu za skončenú. Chce k rozprave zaujať stanovisko pán navrhovateľ? Asi niet k čomu, keď nebola. Pán spravodajca? Takisto nie. Ďakujem pekne. Prerušujem rokovanie o tomto bode programu. Ďalším bodom je návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 97/2013 Z. z. o pozemkových spoločenstvách v znení neskorších predpisov . Vládny návrh je uvedený ako tlač 56. Prosím ministra pôdohospodárstva a rozvoja vidieka Slovenskej republiky Jána Mičovského, aby návrh vlády odôvodnil.
Danko, Andrej, podpredseda NR SR (2023-12-19):
Ďakujem. Keďže pán minister nereaguje na faktické, vyhlasujem rozpravu za skončenú. Chce k rozprave zaujať stanovisko pán navrhovateľ? Nie. Žiada si k rozprave zaujať stanovisko spoločný spravodajca? Nie. Prerušujem rokovanie o tomto bode programu. Páni poslanci, pokračujeme zajtra vládnym návrhom zákona o štátnom rozpočte, teda už dnes, máte pravdu, o deviatej hodine miestneho času. Ďakujem. Prajem vám pekný večer. (Prerušenie rokovania o 1.55 hodine.) 352
Hlina, Alojz, poslanec NR SR (2015-09-24):
Tomu sa hovorí neodpoveď. A, pán minister, ja som pri tých, výpočte košickej kliky zabudol, a teda aby sa na mňa nenahnevali, pána Rašiho a pána Senčáka. A vy ste, vás sa to dotklo, že či teda tam, kde sa človek narodí, či to je problémom? Nie. Prečo by to malo, vôbec nie, len uznajte, že koncentrácia Košičanov v slovenskom zdravotníctve je štatisticky ako uletená. Ale dobre, keď teda máte pocit, že to tak štatisticky je možné a nevadí to, tak mi, prosím vás, povedzte, že či tieto okolnosti nevzbudzujú nejaké podozrenie pri ľuďoch, ktorí majú zdravý rozum. Tak teraz má šetriť, či všetko bolo v poriadku, pán Senčák, dobre, však pán Senčák okrem cétečiek, tak, a Košičanov nemá až nejakú väzbu. Ale pokiaľ viem, tak pani Pažinková má manžela a ten manžel zhodou okolností, zoberte si, čo čert nechcel, sa zrovna zrazil s bratrancom pána Foraia a dohodli sa, sa scukli niekde v Slovane a že spravme firmu na lieky alebo na niečo. Ja neviem, čo vlastne poskytujú. Viete, že svet je malý, ja priznávam, Slovensko špeciálne, ale či až tak? Viete, že či až tak a že či tento systém už rodinných väzieb, viete, však to je, to sú rodinné väzby, to sú pokrvné záležitosti pomaly. Jak v mafii, fakt, keď nie ste jehovisti, tak jak mafia, že či tieto okolnosti dovolia objektívne vyhodnotiť celú túto situáciu s naším slovenským, ťažko skúšaným zdravotníctvom. Pán minister, to sú peniaze zo zvončeka, peniaze, čo idú na zdravotníctvo, tých sa nechytá. To my sme na Orave takí, sme hovorili, že to sa nechytá, peniaze zo zvončeka, peniaze do zdravotníctva by mali ísť do zdravotníctva, nie na obleky, nie na audiny osmičky longové, nie, fakt nie, čestné slovo. Aj keď ste z Košíc, to vás nič neoprávňuje, že na longovú... (Prerušenie vystúpenia časomerom.)
Danko, Andrej, podpredseda NR SR (2024-05-14):
Ďakujem. Pokračujeme v rozprave. Pani poslankyňa Stohlová, pripraví sa poslankyňa Kolíková.
Kuriak, Milan, poslanec NR SR (2022-10-18):
Ďakujem. Kolega Jozef Pročko, vo svojej rozprave si povedal veľa pravdivých slov. Mrzí ma ale, že na jednej strane si sa snažil niekoľkokrát vstúpiť do svedomia nás veriacich a odsúdiť konanie veriacich, ale ani jedenkrát som nepočul, že by si odsúdil odporné útoky plné nenávisti, vyhrážok o progresívnych liberálov. Práve od tých, ktorí sa najviac dožadujú tolerancie. Ja som tolerantný k inakosti a aj budem. Neodsudzujem ľudí, ale konanie áno, a v tom budem pokračovať naďalej. LGBTI, LGBTI+ komunite sa ale zastrašiť nedám a svoje názory rozprávať budem. Ja sa ale na ich úroveň neznížim a nikdy im nadávať nebudem, tak ako to robia oni mne, ale aj ďalším konzervatívnym. Majú nás za to najväčšie zlo a ich konanie sa dá prirovnať k tým, ktorých si často spomenul. Ďakujem.
T. Cabaj, podpredseda NR SR: (2009-09-11):
Otváram všeobecnú rozpravu. Konštatujem, že do rozpravy sa písomne neprihlásil nikto. Panie poslankyne, páni poslanci, je priestor prihlásiť sa do rozpravy ústne. Nikto sa do rozpravy nehlási. Vyhlasujem všeobecnú rozpravu za skončenú. Pán predkladateľ ani spravodajca sa nemajú k čomu vyjadriť, rozprava nebola. Prerušujem rokovanie o tomto bode programu. Teraz pristúpime k prvému čítaniu o návrhu poslankyne Národnej rady Slovenskej republiky Kataríny Tóthovej na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov . Návrh zákona je uvedený ako tlač 1207. Návrh na jeho pridelenie na prerokovanie výborom je v rozhodnutí predsedu č. 1240. Dávam slovo pani poslankyni Tóthovej, aby svoj poslanecký návrh zákona uviedla.
Jurinová, Erika, podpredsedníčka NR SR (2015-09-22):
Ďakujem pekne, pán spravodajca. Otváram všeobecnú rozpravu. Nedostala som žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem rozpravu za skončenú. Pán navrhovateľ sa nechce vyjadriť, pán spravodajca rovnako nie. Prerušujem rokovanie o tomto bode programu. Nasledujúcim bodom programu je druhé čítanie o vládnom návrh zákona, ktorým sa mení a dopĺňa zákon č. 443/2010 Z. z. o dotáciách na rozvoj bývanie a o sociálnom bývaní v znení zákona č. 134/2013 Z. z . Vládny návrh zákona je uverejnený ako tlač 1575, spoločná správa výborov má tlač 1575a. Dávam slovo opäť pánovi ministrovi Jánovi Počiatkovi, aby tento vládny návrh zákona odôvodnil.
P. Hrušovský, predseda NR SR: (2003-11-05):
(Hlasovanie.) 132 prítomných, 60 za, 15 proti, 56 sa zdržalo, 1 nehlasoval. Neschválili sme 3. návrh.
Bugár, Béla, podpredseda NR SR (2018-05-24):
Nech sa páči, prezentujme sa a hlasujme. (Hlasovanie.) Prítomných 134 poslancov, za hlasovalo 60 poslancov, proti 70, zdržali sa 4. (Potlesk.) Konštatujem, že návrh nebol schválený. Týmto vyhlasujem 32. schôdzu Národnej rady Slovenskej republiky za skončenú. A ešte raz vás upozorňujem, zajtra 8.30 hod. grémium. Takže prajem vám dobrú noc. (Rokovanie 32. schôdze NR SR sa skončilo o 21.29 hodine.)
Zmajkovičová, Renáta, podpredsedníčka NR SR (2014-05-15):
Faktické poznámky na vystúpenie pána poslanca nie sú, ďalší v rozprave... (Reakcia z pléna.) Zapnite pána poslanca Fecka s faktickou.
Fico, Robert, poslanec NR SR (2021-09-28):
Aha. Pokiaľ vás budem, pokiaľ vás budem všetkých chváliť, môžem rozprávať aj dve hodiny. (Prerušenie vystúpenia predsedajúcim.)
Kuffa, Štefan, poslanec NR SR (2022-05-24):
Prepáč, Marián, no poviem to takto, v SaS skučíte, že bohatí dostanú viac. No to je čo za argument? Pritom na jednej strane hovoríte, že je to nespravodlivé, lebo bohatí, ktorí majú peniaze a dostanú ešte viac, a pritom jedným dychom odmietate zdaniť sto najbohatších firiem. No tak aký je váš vlastne postoj? To sú aké protirečenia? Alebo tu teraz hovorím to, čo si ako spomínal všetko v tej rozprave 30-minútovej alebo koľko si to tu rozprával, pomáhať len a len rodinám. No ale keď my rodiny posilníme, tak posilníme celý sociálny systém. Jednoducho tí členovia rodiny aby neprepadali do toho balíka sociálnej pomoci, ak tá rodina bude mať vysokú životnú úroveň, no tak my nebudeme riešiť tuná narkomanov a drogovo závislých a podobne, pretože tá rodina bude schopná sa postarať o týchto ľudí. Alebo na druhej strane a skús sa trošku počúvať a to nie je, aj minulý týždeň si si tak protirečil, keď si tu hovoril, že voľnočasové alebo najprv, že riešme najprv vzdelanie a potom voľnočasové chvíle, že vzdelanie je najprioritnejšie. No bezpochyby, ale mýliš sa aj v tejto veci tuná, v tejto základnej, pretože mnohé voľnočasové chvíle, kde deti trávia čas a sú ich to záľuby, stávajú sa im celoživotným povolaním. Je to ich práca, je to zamestnanie a to je jedno, či to je už v športe, či už v hokeji, lebo teraz ten hokej je taký, hej, a môže to byť, či je to tenis alebo čokoľvek, alebo modelári a podobne, a tie voľnočasové chvíle vedia pretaviť do celoživotných povolaní, kde oni vlastne celý život sa živia tou prácou. Myslím si, že to skučanie tuná je naozaj veľmi zbytočné zo strany SaS-ky. Vy máte problém skutočne, problém máte zdaniť sto najbohatších firiem, bohatým vy dávate.
Brocka, Július, poslanec NR SR (2012-06-20):
Pán minister, vo svojom vystúpení ste reagovali aj na mňa, na faktickú poznámku, ktorú som predniesol pred chvíľou v sále. Pán minister vy chcete svojím vystúpením povedať, že my sme zavádzali v tejto krajine totalitu? Pán minister, vy ste v rokoch 2006 až 2010 mali v štáte všetku moc, vtedy s koaličnými partnermi, vrátane kontrolných orgánov aj prezidenta. My sme nikdy všetku moc v štáte nemali. Vy ju dnes máte, s tým rozdielom, že nemáte dnes ani koaličného partnera. Pán minister, už vám chýba len stopercentné vlastnenie televízie a rozhlasu na vymývanie mozgov ľudí a na manipulovanie verejnej mienky. Pán minister, to nemá obdobu. Vlastne má. Má to obdobu s totalitným komunistickým režimom na čele s jednou stranou a to je hrozná predstava.
Macháčková, Katarína, poslankyňa NR SR (2019-10-22):
Vážený pán predsedajúci, vážené panie poslankyne, vážení páni poslanci, výbor Národnej rady Slovenskej republiky pre verejnú správu a regionálny rozvoj ma uznesením určil za spravodajkyňu k návrhu zákona o obecnom zriadení a o samospráve vyšších územných celkov (tlač 1733). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby zákon prerokovali Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
Laššáková, Jana, podpredsedníčka NR SR (2012-10-17):
Na vystúpenie pána poslanca s faktickými poznámkami pani poslankyne a páni poslanci: Nachtmannová, Fronc, Martvoň, Baláž, Petrák, Hufková, Horváthová, Hraško. Končím možnosť prihlásiť sa s faktickými poznámkami. Nech sa páči, pani poslankyňa Nachtmannová.
Zmajkovičová, Renáta, podpredsedníčka NR SR (2013-11-26):
Pán poslanec Brocka.
Faič, Vladimír, poslanec NR SR (2011-02-09):
Ďakujem za slovo, pán predseda. Pán poslanec Maďarič, som veľmi rád, že vaše vystúpenie sa absolútne odlíšilo od filozofie, s ktorou pristúpili naši ctení páni kolegovia pri predložení vlastnej novely zákona v tlači 149, ktorá vlastne navrhuje úplne zrušiť pôsobenie poslednej novely zákona o štátnom občianstve, ktorá bola prijatá a bola reakciou na zlý maďarský zákon. Ja som veľmi rád, pán poslanec, že ste sa zároveň priklonili vo svojich vyjadreniach k filozofii našej novely, ktorá bola prerokovaná v prvom čítaní v minulom týždni, ktorá rieši isté sporné veci, ktoré boli v novele. V súvislosti s tým, ako ste odmietli tú formu deklarácie, ktorá vlastne táto novela zavádza, mi prichádza na um pri včerajšom predkladaní tejto novely, keď pán poslanec Gál, čo ste vy, samozrejme odmietli, tu hovoril o príklade, akým spôsobom by sa mal správať občan, dal tu príklad, že, ak u susedov ide veľmi silno hudba, že či mám ubiť svojho syna za to, že to počúva alebo či mám riešiť niečo iné. Pán poslanec Gál, samozrejme, vlastne dokázal to, že pri prijatí deklarácie, ktorá je tu navrhnutá, vlastne hovorí o tom, že prijmem deklaráciu, že túto hudbu nepočujem. A to je, myslím si, zásadný rozdiel. Ďakujem.
Binder, Ondrej, poslanec NR SR (2016-04-19):
Ďakujem pekne za slovo. Chcel by som sa poďakovať môjmu predrečníkovi, ktorý spomenul tie nehorázne dane, ktoré musia platiť podnikatelia, živnostníci. Ja podnikal som dvadsaťpäť rokov, takže viem, o čom hovorím. Už kráľovná zo Sáby hovorila kráľovi Šalamúnovi, že príde doba, že budeme musieť 50 % odvádzať štátu. Ja dokážem tvrdiť si, že kráľovná sa už otáča v hrobe ako vrtuľa, lebo my sme to už dávno prekročili. Päťdesiat percent, nehorázne odvody, ktoré musia živnostníci platiť, kde nerátame DPH a teda koncoročnú daň 20 percent, takže v hrubom zostáva živnostníkom 10 percent. Je to veľmi ťažké. Živnostníci sa prinútili k tomu, aby klamali, aby mohli prežiť. A každý jeden klame. A taký, čo hovorí, že neklame, klame dvakrát. Prvýkrát, keď klame, a druhýkrát, keď hovorí, že neklame. Je jedna skupina, ktorá klame zákazníka. Jedna skupina, čo klame štát. Potom je jedna skupina živnostníkov, ktorá klame zákazníkov aj štát. A potom je jedna skupina, čo klame samých seba a sú na ceste ku krachu. Tí najčestnejší už krachli. Ďakujem vám pekne.
Hrnčiar, Andrej, podpredseda NR SR (2017-02-08):
Pani poslankyňa Nehézová.
Gašpar, Tibor, poslanec NR SR (2024-02-08):
Budeme hlasovať o bode 216 druhého pozmeňujúceho návrhu poslanca Galka.
Mičovský, Ján, poslanec NR SR (2013-10-22):
Ďakujem za slovo, vážený pán podpredseda. Ja si myslím, že hodnota životnej cesty, ktorou všetci prechádzame, má veľa rôznych znakov a máme veľa možností, ako to vyhodnotiť, ako to vyčísliť, ako to nejakým spôsobom zaznamenať. A tak si hovorím sám pre seba, že možno jeden z tých spôsobov spočíva aj v čare toho, že nezdvihneme každú korunu či každé euro, ktoré nám leží na ceste, a tak mi to napadlo, keď som počúval práve príspevok, vystúpenie pána poslanca Hlinu, že to je presne to, čo pociťujem ako veľmi správnu ponuku aj vo forme zákona tak, ako to on vo svojom pozmeňujúcom či doplňujúcom návrhu už tu raz predniesol, ako to dnes aj zopakoval. No prečo túto možnosť nevyužiť? Prečo neponúknuť ľuďom, aby nezdvihli každú korunu, ktorá leží na ceste? A možno aj týmto prejavili to, že naozaj sme ľudia a že naozaj nemožno hodnotiť všetky naše činy len spôsobom, čo všetko sa dá dostať do vlastného vrecka. Veď toto je krásna ponuka, aby sa občan prejavil. A ja si myslím, že nevyužiť túto ponuku, tak ako ju naznačil pán poslanec Hlina, a nevyužiť ju aj z pohľadu pána ministra a jeho prípravy tohto zákona úplne bezbolestným spôsobom, pretože veď vlastne by ho to nič nestálo, sa mi zdá škoda. Je to taký vyšší princíp alebo vyšší motív a mne sa ten motív páčil. Ďakujem.
Laurenčík, Milan, podpredseda NR SR (2022-02-23):
Poslednú faktickú poznámku má pán poslanec Dušan Muňko, nech sa páči.
Blanár, Juraj, podpredseda NR SR (2022-09-27):
Ďakujem. Pán spravodajca, záverečné slovo, máte záujem? Nie. Takže prerušujem rokovanie o tomto bode. Tým sme vyčerpali body, ktorým predkladateľ bol pán poslanec Viskupič, a pristúpime k ďalším bodom poslaneckým, ktorým je prvé čítanie o návrhu poslancov Národnej rady Slovenskej republiky Jozefa Habánika a Dušana Jarjabka na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Tento návrh je pod parlamentnou tlačou 1092, návrh na pridelenie výborom je v rozhodnutí 1141. Teraz dávam slovo pánovi poslancovi Jozefovi Habánikovi, aby tento návrh za skupinu poslancov uviedol. Nech sa páči.
Petrík, Simona, poslankyňa NR SR (2023-11-16):
Ďakujem. Ďakujem ti, kolega Hellebrandt, za tento veľmi komplexný vstup. Ja by som sa pristavila krátko pri tých detských skupinách, o ktorých si hovoril, pretože by som aj rada plénu a takisto tejto vláde pripomenula, že detské skupiny v zákone síce veľmi vágne uvedené máme, ale nikto v republike nevie, že existujú. Sú to malé formy, sú to alternatívy škôlkam napríklad v obciach, kde škôlky by neprežili, lebo je tam dajme tomu menej detí, alebo sú to alternatívy lacnejšie k škôlkam, kde žena sa môže postarať o ďalšie tri deti spolu so svojím dieťaťom napríklad u seba doma, ak má na to vytvorené podmienky. Takéto niečo v Českej republike funguje už desať rokov, sú tam tisícky detských skupín a takýmto spôsobom sa veľmi efektívne riešil nedostatok miest v škôlkach, ktoré v Českej republike už vôbec neriešia. My tu stále chceme budovať škôlky už pätnásť rokov, stále ich nemáme vybudované, stále nám chýbajú miesta v škôlkach, ale detské skupiny, ktoré máme v zákone, absolútne nikto nepozná. Ja som si pozerala štatistiky jednotlivých VÚC-iek, samosprávnych krajov, dokopy je zaregistrovaných na všetkých VÚC-kach na Slovensku štrnásť detských skupín. Štrnásť. A je to preto, že vláda neurobila, tá predošlá, neurobila nič preto, aby urobila osvetu k tejto téme. Tak ja verím, že táto vláda si vezme ponaučenie a bude sa detským skupinám venovať. Ďakujem. (Potlesk.)
P. Hrušovský, predseda NR SR: (2005-06-23):
(Hlasovanie.) 141 prítomných, 140 za, 1 nehlasoval. Návrh sme schválili. Teraz budeme hlasovať o bode 21.
Laurenčík, Milan, podpredseda NR SR (2021-11-24):
Ďakujem, pán podpredseda. Prosím, navrhnite miesto... zaujmite miesto pre navrhovateľov. Ja teraz dám slovo spoločnému spravodajcovi z výboru pre hospodárske záležitosti pánovi poslancovi Radovanovi Kazdovi, aby informoval Národnú radu o výsledku rokovania výborov a aby odôvodnil návrh, ako aj stanovisko gestorského výboru. Nech sa páči, pán poslanec, máte slovo.
Grendel, Gábor, podpredseda NR SR (2020-09-22):
Ďakujem pekne, pán poslanec. Dve faktické poznámky na vaše vystúpenie, končím možnosť prihlásiť sa s faktickými. Pán poslanec Linhart, ako prvý.
J. Ďuračka, poslanec: (2007-03-22):
Výbor Národnej rady Slovenskej republiky pre financie, rozpočet a menu ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného vládneho návrhu zákona. Národná rada Slovenskej republiky uznesením č. 219 z 30. januára 2007 pridelila vládny návrh zákona, ktorým sa mení a dopĺňa zákon č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení zákona č. 331/2005     Z. z. a o doplnení zákona č. 507/2001 Z. z. o poštových službách v znení neskorších predpisov, tlač 157, týmto výborom Národnej rady Slovenskej republiky: Výboru Národnej rady Slovenskej republiky pre financie, rozpočet a menu, Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre ľudské práva, národnosti a postavenie žien. Uvedené výbory prerokovali predmetný vládny návrh zákona v stanovenom termíne. K predmetnému vládnemu návrhu zákona zaujali výbory Národnej rady Slovenskej republiky tieto stanoviská: Odporúčanie pre Národnú radu Slovenskej republiky návrh schváliť s pozmeňujúcimi a doplňujúcimi návrhmi – Výbor Národnej rady Slovenskej republiky pre financie, rozpočet a menu uznesením č. 111 zo dňa 14. marca  2007, Ústavnoprávny výbor Národnej rady Slovenskej republiky uznesením č. 104 zo dňa 14. marca 2007, Výbor Národnej rady Slovenskej republiky pre verejnú správu a regionálny rozvoj uznesením č. 47  zo dňa 15. marca 2007 a Výbor Národnej rady Slovenskej republiky pre ľudské práva, národnosti a postavanie žien uznesením č. 46 zo dňa  13. marca 2007. Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe, hlasovať takto: O bodoch spoločnej správy č. 1, 2, 3, 4, 5, 6, 7, 8, 9 a 10 hlasovať spoločne s návrhom gestorského výboru schváliť. Zároveň gestorský výbor na základe stanovísk výborov odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 652/2004 Z. z., schváliť s pozmeňujúcimi a doplňujúcimi návrhmi. Zároveň určil výbor mňa za spoločného spravodajcu výborov. Pani podpredsedníčka, prosím, otvorte rozpravu.
Laššáková, Jana, podpredsedníčka NR SR (2013-12-12):
Nech sa páči, pán minister, môžete odpovedať.
Glváč, Martin, podpredseda NR SR (2018-09-18):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Jeden poslanec. Končím možnosť prihlásiť sa. Ale predtým požiadal pán navrhovateľ, nech sa páči.
Pollák, Peter, poslanec NR SR (2024-01-18):
Ďakujem veľmi pekne, pán predsedajúci, a ďakujem aj tebe, Lukáš, za tvoju rozpravu. Je faktom, že absencia klasického legislatívneho procesu pri takejto obrovskej zmene Trestného zákona je nehorázne. Ale nejde len o skrátené konanie, ktoré nespĺňa ani jednu z troch podmienok, ktoré sú potrebné. Úroveň návrhov zákonov od vládnej koalície išla dole, aj keď si to porovnávame s tým, čo predkladali minulé volebné obdobia. Ani vtedy často nevedeli opísať, prečo to podávajú, prečo je dôležité, aby daný návrh zákona prešiel, mali tam mnohé chyby a vlastní poslanci ani nevedeli, čo ich kolegovia predkladajú. V súčasnosti je to však ešte horšie. Blížime sa k deväťdesiatim percentám návrhov v skrátenom legislatívnom konaní, absolútne nerešpektovanie medzirezortného pripomienkového konania, nedostatočné odôvodnenie návrhu v dôvodovej správe až po narýchlo napísané paragrafové znenie. Na rovinu, od vlády, v rámci ktorej pôsobí mnoho politických matadorov, by som čakal viac. V minulých volebných obdobiach za ich vlády sa ešte reálne snažili, do určitej miery rešpektovali aj parlamentný proces a čiastočne rešpektovali opozíciu, inštitúcie či verejnosť. Prišla však nová doba, kedy im je všetko úplne jedno. Dôležité je všetko narýchlo pomeniť, dosadiť správnych ľudí, zastaviť všetky problematické vyšetrovania a nie sú o tom ani len ochotní argumentovať. Toto je tá nová politická kultúra a toto je ich reálna tvár. Lukáš, veľmi pekne ti ďakujem naozaj za tvoju rozpravu, za tvoje zhodnotenie a pokračuj v tom, zdokonaľuj sa, čakám ďalšiu výbornú rozpravu od teba. Diky.
Bašistová, Alena, poslankyňa NR SR (2018-06-13):
Hlasovali sme o všetkých pozmeňujúcich návrhoch zo spoločnej správy. Teraz prejdeme k hlasovaniu o pozmeňujúcich návrhoch podaných v rozprave. Keďže boli schválené pozmeňujúce návrhy zo spoločnej správy, o pozmeňujúcom a doplňujúcom návrhu podpredsedníčky Ďuriš Nicholsonovej nie je možné hlasovať. (Reakcia z pléna.)
Záborská, Anna, poslankyňa NR SR (2021-05-13):
Ďakujem pekne, pán predseda. Zvolávam zasadnutie výboru pre zdravotníctvo na dnes večer o 19.00 hodine. Ďakujem pekne.
Jurinová, Erika, podpredsedníčka NR SR (2014-11-10):
O slovo požiadal pán spravodajca, nech sa páči.
Šimečka, Michal, podpredseda NR SR (2024-02-09):
Ďakujem pekne. S reakciou na faktickú pán poslanec Štefunko.
P. Paška, predseda NR SR: (2009-06-19):
(Hlasovanie.) 141 prítomných, 69 za, 58 proti, 14 sa zdržalo. Tento návrh sme neschválili.
B. Bugár, podpredseda NR SR: (2004-09-07):
Dávam teraz slovo predsedovi navrhnutého gestorského výboru, výboru pre financie, rozpočet a menu, pánovi poslancovi Pálovi Farkasovi. Nech sa páči.
Paška, Pavol, predseda NR SR (2014-06-24):
Ďakujem pekne, pán minister. Určeným spravodajcom je pán poslanec Senko.
Laurenčík, Milan, poslanec NR SR (2019-10-22):
Ďakujem za slovo. Martin, takisto sa ti chcem poďakovať za uvedenie tohto návrhu zákona. Chcem tam zdôrazniť, že, ako si spomínal, sila toho mandátu bude ďaleko vyššia pri zvolenom starostovi, primátorovi alebo teda predsedovi vyššieho územného celku a treba si uvedomiť aj to, že teraz budeme prvýkrát mať voľby, kde budeme v jeden deň voliť aj starostov, aj primátorov, a už len z toho dôvodu, že budú tie, boli by tie voľby dvojkolové, by sme ich stransparentnili. Jednoducho, že by tí ľudia mali lepší prehľad v tom, že kto ako kde kandiduje, pretože tí jednotliví kandidáti môžu v týchto voľbách sa uchádzať o viaceré pozície, či už poslancov, starostov, resp. predsedov vyšších územných celkov, alebo teda poslancov vyšších územných celkov. Takže aj z tohto dôvodu to bude mať istý efekt. A ako si hovoril, neprichádzame s tou zmenou, že je nejaká účelová, že tie voľby budú zajtra alebo za mesiac alebo v priebehu nejakej blízkej doby, ale s dostatočným časovým predstihom dávame túto tému do pozornosti a takisto sme pripravení komunikovať aj s ostatnými poslancami, ktorí možno majú na to iný názor, a v druhom kole prípadne doplniť alebo vylepšiť tento náš návrh. Určite nemusí byť dokonalý, môžu mať niektorí návrhy aj iné a sme pripravení vlastne rokovať s nimi, aby sme tento návrh vyprecizovali tak, aby bol ozaj dobrý, aby tá legitimita zvolených starostov, primátorov a županov bola ďaleko vyššia ako teraz. Ďakujem.
Kollár, Boris, predseda NR SR (2022-10-20):
Vážené pani kolegyne, milí kolegovia, pokračujeme v prerušenom rokovaní, ale predtým tu máme procedurálny návrh pána poslanca, prosím, utíšime sa, Karahutu. Nech sa páči, pán poslanec, máte slovo. A potom pani poslankyňa Hatráková.
Nemky, Martin, poslanec NR SR (2019-01-31):
O pozmeňujúcom návrhu pána poslanca Poliačika, nakoľko nebol predložený v súlade s § 29 ods. 1 rokovacieho poriadku...
Šeliga, Juraj, podpredseda NR SR (2020-11-12):
Pán poslanec Takáč, nech sa páči. (Ruch v sále.)
Marcinková, Vladimíra, poslankyňa NR SR (2022-03-24):
Ďakujem pekne. Tak popíšem súčasný stav, ktorý je taký, že v prípade tehotnej príslušníčky Hasičského a záchranného zboru alebo príslušníčky, ktorá sa stará o dieťa mladšie ako tri roky, nesmie vykonávať štátnu službu v noci alebo štátnu službu nad základný čas služby. Predpokladám, že cieľom tejto právnej úpravy bolo maximálne chrániť matky a budúce matky. S týmto som úplne v zhode, ale práve prax ukázala, že to nie úplne ladí s predstavami samotných matiek vo výkone týchto funkcií, ktoré považujú za vhodnejšiu formu, ak im budú umožnené pri dvojročných deťoch, trojročných deťoch nočné služby, kedy majú menší problém so starostlivosťou o dieťa, pretože tú môže prevziať partner, kdežto počas dňa vykonáva svoju prácu a je to pre ne zložitejšie, ak nemôžu tú 20-hodinovú službu robiť v noci, ale musia ju robiť cez deň. Takže tam požiadali práve z týchto praktických dôvodov o prehodnotenie tejto zmeny. Ja som po dlhej diskusii s nimi a rovnako aj na ministerstve vnútra dospela k záveru, že takým kompromisným riešením by mohlo byť zachovanie tej silnej ochrany, kedy naozaj nesmie príslušníčka buď tehotná, alebo starajúca sa o dieťa vykonávať túto službu, ak je dieťa mladšie ako jeden rok. V prípade, ak je medzi jedným až tretím rokom, tak v tom prípade s písomným súhlasom príslušníčky Hasičského alebo záchranného zboru, ak s tým ona súhlasí, chce takúto službu, je to pre ňu vhodnejšia forma výkonu svojej práce, tak jej to zamestnávateľ umožní. Takže toto je cieľom novely. Ďakujem veľmi pekne.
Hrnčiar, Andrej, podpredseda NR SR (2016-09-12):
Pani poslankyňa Remišová.
Blanár, Juraj, podpredseda NR SR (2021-12-10):
Pán predseda Karahuta.
Svrček, Miloš, poslanec NR SR (2021-02-05):
Ďakujem za slovo, pán predsedajúci. Pán poslanec, mnoho vecí, ktoré ste spomínal v rámci vášho vystúpenia, majú určite ratio. Ale ja by som sa dotkol tej informácie, čo ste spomínal ohľadne ÚHP, že minister dopravy Doležal nie je stotožnený alebo negatívne sa postavil voči stanovisko ÚHP. Áno, tých, ten nákup tých 15 dieselových motorových vlakov zo strany železničiarov bol z ÚHP označený ako neefektívny. Ale pán minister sa jasne vyjadril, prečo má negatívny postoj voči tomu. Pretože ÚHP jasne hovorí, že skôr by tlačili do tej, do tých vodíkových vozňov, ale taktiež aj také negatívne stanovisko, že by mali využívať viaceré finančné zdroje. No, pán minister sa jasne vyjadril, že jedným z tých zdrojov na nákup sú určite eurofondy a táto oblasť, ale ÚHP nám tvrdí, že musí nám stačiť to, čo máme. Áno, máme dieselové vlaky. Ale tie dieselové vlaky majú štyridsať rokov. Sú absolútne neekologické, sú neklimatizované dokonca si tam neviete oprieť ani bicykel. Ja napríklad z Bánoviec nad Ondavou do Humenného chodím tiež dieselovým vlakom, ktorý má štyridsaťročné vozne. Z tých 90 % okresov, ktoré sú tam, tak sú zaostalé okresy. A v rámci tohto regiónu, regiónu Zemplína, chodia ľudia doslova dobytčákmi. Čiže pán minister sa jasne vyjadril, že, áno, to stanovisko ÚHP bolo preňho šokom, ale na druhej strane určite sa chce pustiť do toho, aby nakúpil také vozne, ktoré tu nebudú len obdobie 5 rokov, ale na dlhšie obdobie. Čiže ja len dovysvetlenie. Ďakujem pekne.
P. Hrušovský, predseda NR SR: (2004-10-26):
(Hlasovanie.) 138 prítomných, 76 za, 4 proti, 57 sa zdržalo, 1 nehlasoval. Návrh sme schválili. Pristúpime k tretiemu čítaniu o  vládnom  návrhu zákona o dani z príjmov. Otváram rozpravu. Pýtam sa, či sa chce niekto prihlásiť do rozpravy? Nie. Vyhlasujem rozpravu za skončenú. Pristúpime k hlasovaniu o vládnom návrhu zákona, ktorým sa mení a dopĺňa zákona o dani z príjmov v znení schválených pozmeňujúcich a doplňujúcich návrhov s odporúčaním gestorského výboru...
Novotný, Viliam, poslanec NR SR (2012-12-07):
Ďakujem všetkým mojim kolegom, žiaľ, len z opozície, tak vidím, že táto téma asi nenadchla kolegov z vládneho SMER-u, ale myslím si, že o zdravotníctve musíme hovoriť pravdivo, musíme pomenovať problémy pravdivo a musíme ponúkať riešenia, ktoré pomôžu v systéme. Niečo sa stihlo za predchádzajúcej vlády. A dívali sme sa na mnohé problémy v zdravotníctve naozaj z pohľadu toho, aby vzrástla efektivita, či už to bola lieková politika, či už to bola pripravená transformácia nemocníc na akciové spoločnosti, aby som spomenul len dva veľké projekty predchádzajúcej vlády. Veľkým projektom súčasnej vlády je jedna zdravotná poisťovňa, o ktorej ste hovorili aj, kolegovia, ktorí ste na mňa reagovali faktickou poznámkou. A ja mám stále taký pocit, nepovedal som to pri svojom vystúpení, ale tu to poviem. Naozaj mám niekedy taký pocit, ako keby vláda projektom jednej zdravotnej poisťovne hlavne odpútavala pozornosť od reálnych problémov slovenského zdravotníctva. Viete, prídem na konferenciu Trendu a počúvam o tom, ako bude jedna zdravotná poisťovňa, nebude, ako to bude fungovať, ako by to malo fungovať, ako by mali uzatvárať zmluvy. Skrátka, zabávame sa problémami, ktoré nie sú skutočnými problémami slovenského zdravotníctva. Lebo problémami slovenského zdravotníctva je, koľko míňame na lieky, prečo sa stále zadlžujú štátne nemocnice, prečo máme nedoplatených a nedobre zaplatených lekárov, sestry a zdravotníkov, ktorí odchádzajú zo Slovenska, prečo nemeriame kvalitu, prečo nie je nárokovateľný štandard, na ktorý majú všetci nárok, prečo je taká obrovská neefektivita pri verejných obstarávaniach, ale toto jedna zdravotná poisťovňa nevyrieši. Ďakujem pekne.
D. Jarjabek, poslanec: (2007-03-28):
Všetko sa to začalo uznesením č. 589 vlády Mikuláša Dzurindu z júna 2001 nazvané Stratégia a technické kritériá na zavedenie pozemského digitálneho televízneho vysielania v systéme DVB-T na Slovensku a príslušná smernica Európskeho parlamentu a Rady 2002/22-ES. Tá smernica tiež pochádza zo 7. marca 2002 napríklad. Tým chcem naznačiť, že tie rôzne ministerstvá kultúry, ktoré odvtedy boli s rôznym osadenstvom, ktoré v nich bolo, dokonca zápasili aj s tým problémom svojej existencie, ako bolo teda ich zrušenie, to znamená, že tie legislatívne procesy v istom momente zastali a nemohli pokračovať a je len prirodzené a ja som veľmi rád, že sa tak stalo, že toto ministerstvo kultúry personálne stabilizované v tomto prípade predložilo tento zákon, ktorý, pochopiteľne, musel prejsť istými zmenami. Ale hovorím, je to len kvôli tomu, že táto norma sa doslova a do písmena vyrába od roku 2001. Ďakujem za pozornosť.
Hrušovský, Pavol, podpredseda NR SR (2010-09-09):
Ďakujem, pán poslanec, za uvedenie výsledkov tajnej voľby. Konštatujem, že v tajnom hlasovaní sme za člena Rady STV zvolili Andreja Miklánka a nezvolili predsedu Dozornej rady Fondu národného majetku. Prerušujem na 5 minút rokovanie Národnej rady Slovenskej republiky, po prestávke budeme pokračovať bodom programu interpelácie poslancov na členov vlády Slovenskej republiky. (Prestávka.) (Po prestávke.)
Hrušovský, Pavol, podpredseda NR SR (2011-09-06):
Hlasujeme, páni poslanci. (Hlasovanie.) 145 prítomných, 67 za, 76 proti, 2 sa zdržali. Návrh sme neschválili. Prosím ďalší návrh.
P. Hrušovský, predseda NR SR: (2003-11-05):
(Hlasovanie.) 129 prítomných, 60 za, 5 proti, 61 sa zdržalo, 3 nehlasovali. Návrh sme neschválili. Hlasujeme o pozmeňujúcom návrhu pod poradovým číslom...
Přidal, Alojz, poslanec NR SR (2013-02-06):
Pán predseda, keďže sme hlasovali o pozmeňujúcich návrhoch z rozpravy, mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Zmajkovičová, Renáta, podpredsedníčka NR SR (2013-05-21):
Pán poslanec, pán poslanec, prepáčte, 11. hodín, mali by sme pokračovať hlasovaním. Máte to na dlhšie ako na päť minút? Takže budeme pokračovať hlasovaním.
Bugár, Béla, podpredseda NR SR (2016-09-12):
Na vystúpenie pani poslankyne s faktickou – pán poslanec Fecko ako jediný. Končím možnosť sa prihlásiť do faktickej. Nech sa páči.
Figeľ, Ján, podpredseda NR SR (2014-03-28):
Ďakujem pekne. Nech sa páči, do rozpravy teraz pán spravodajca. (Reakcia z pléna.) No treba stlačiť, nech sa páči. Máme tam na to tlačítka, to tretie. Nech sa páči, Jozef Mikloško.
Paška, Pavol, predseda NR SR (2014-10-15):
Pekné predpoludnie, vážené pani poslankyne, vážení páni poslanci, poprosím vás o zaujatie miesta v rokovacej sále, aby sme mohli pokračovať hlasovaním o prerokovaných bodoch. (Zaznievanie gongu.) Poprosím pána poslanca Bublavého, aby uviedol hlasovanie v druhom čítaní o vládnom návrhu zákona č. 539 o podpore regionálneho rozvoja. Dámy a páni, poprosím vás o koncentráciu na hlasovanie. (Hlasovanie o vládnom návrhu zákona, ktorým sa mení a dopĺňa zákon č. 539/2008 Z. z. o podpore regionálneho rozvoja , tlač 1085.)
P. Paška, predseda NR SR: (2009-04-23):
(Hlasovanie.) 139 prítomných, 73 za, 2 proti, 63 sa zdržalo, 1 nehlasoval. Tento návrh sme schválili.
P. Hrušovský, predseda NR SR: (2004-03-03):
Otváram druhý rokovací deň 22. schôdze Národnej rady Slovenskej republiky. O ospravedlnenie svojej neúčasti na dnešnom rokovacom dni požiadali panie poslankyne a páni poslanci Irena Belohorská, Ján Dlhopolček, Karol Džupa, Miroslav Chovanec, Eduard Kolesár, Gustáv Krajči, Robert Nemcsics a Jozef Ševc. Včera sme prerušili rokovanie Národnej rady Slovenskej republiky pred prerokovaním ďalšieho vládneho návrhu zákona, ktorým je zákon o znalcoch, tlmočníkoch a prekladateľoch a o zmene a doplnení niektorých zákonov. (Ruch v sále.) Prosím, páni poslanci, aby ste sa upokojili. Pán poslanec Galbavý, prosím, aby ste zaujali svoje miesto, ktoré vám je určené v rokovacej sále. Pán poslanec Galbavý, tam máte vaše miesto. Panie poslankyne, páni poslanci, budeme pokračovať v rokovaní o ďalšom návrhu zákona, ktorého predkladateľom z poverenia vlády Slovenskej republiky je minister spravodlivosti a podpredseda vlády Daniel Lipšic, o zákone o znalcoch, tlmočníkoch a prekladateľoch a o zmene a doplnení niektorých zákonov . Návrh zákona ste dostali ako tlač 556. Návrh na jeho pridelenie na rokovanie výborom máte ako tlač 600. Prosím teraz, aby z poverenia vlády Slovenskej republiky predmetný návrh zákona uviedol a odôvodnil pred poslancami Národnej rady Slovenskej republiky pán podpredseda vlády a minister spravodlivosti Daniel Lipšic. Pán minister, máte slovo.
Počiatek, Ján, minister dopravy, výstavby a regionálneho rozvoja SR (2014-12-11):
Tak ten tu neni. Taký tu neni.
B. Bugár, podpredseda NR SR: (2003-07-02):
(Hlasovanie.) Prítomných je 116 poslancov, za 72, proti 32, zdržali sa 11, nehlasoval 1. Konštatujem, že Národná rada sa rozhodla, že tento návrh prerokuje v druhom čítaní. Nech sa páči, druhé hlasovanie.
Ďuriš Nicholsonová, Lucia, podpredsedníčka NR SR (2019-03-28):
Vidím osem faktických poznámok na vaše vystúpenie. Skúste mi ukázať všetky, poprosím vás. Osem faktických, posledná je pani poslankyňa Dubačová. Končím možnosť prihlásiť sa s faktickou poznámkou. Pán poslanec Poliačik.
J. Baška, minister obrany SR: (2008-05-14):
Potreba prijať nový zákon o ochrane pred legalizáciou príjmov z trestnej činnosti a financovaním terorizmu vyplynula aj zo záverov expertov Výboru Rady Európy MONEYVAL, ktorí v máji 2005 hodnotili opatrenia Slovenskej republiky zamerané proti legalizácii príjmov z trestnej činnosti a financovania terorizmu. Nová právna úprava predovšetkým detailnejšie vymedzuje vykonávanie identifikácie pri vykonávaní obchodných operácií a zavádza povinnosť následnej verifikácie získaných údajov. Ďalej, pre povinné osoby sa konkretizuje rozsah ich povinností pri vykonávaní starostlivosti vo vzťahu ku klientovi s uplatnením rizikového prístupu. Na jednej strane sa zavádzajú výnimky z povinnej starostlivosti a, naopak, u rizikovejších klientov sa ustanovuje povinnosť vykonávať zvýšenú povinnú starostlivosť. V súvislosti s vymedzením pojmu „neobvyklá obchodná operácia“ návrh zákona demonštratívne vymenúva niektoré neobvyklé obchodné operácie, ktoré sa vzťahujú na legalizáciu príjmov z trestnej činnosti a financovanie terorizmu. Zvyšuje sa tiež ochrana zamestnanca povinnej osoby, ktorý nahlasuje neobvyklú obchodnú operáciu pred jeho vystavením hrozbám od tretích strán alebo od osoby, ktorej sa neobvyklá obchodná operácia týka. Návrh zákona definuje finančnú spravodajskú jednotku ako národnú jednotku pre oblasť predchádzania a odhaľovania legalizácie príjmov z trestnej činnosti a financovania terorizmu a ustanovuje jej úlohy, ktoré bude plniť útvar Prezídia Policajného zboru. Vážený pán predsedajúci, vážené panie poslankyne, páni poslanci, vzhľadom na uvedené si vás dovoľujem požiadať o postúpenie návrhu zákona na ďalšie legislatívne konanie, čím vytvoríte predpoklad na dosiahnutie úplnej kompatibility nášho právneho poriadku s právom Európskej únie v oblasti predchádzania legalizácie príjmov z trestnej činnosti a predchádzania financovania terorizmu. Ďakujem veľmi pekne.
Laššáková, Jana, podpredsedníčka NR SR (2014-11-10):
Procedurálny návrh, pán poslanec!
Kolíková, Mária, poslankyňa NR SR (2024-06-27):
Ďakujem veľmi pekne, pani poslankyňa, za upozornenie na všetky riskantné veci, ktoré sú v tomto návrhu zákona. Ale ten návrh zákona, treba povedať, je jasná hmla okrem toho, že je to obrovský risk krajiny vstúpiť do základných politických práv, ktoré sú kľúčové pre demokraciu, takto rýchlo bez žiadneho uváženia a bez žiadneho priameho súvisu s tým, čo sa stalo, so samotným atentátom na premiéra, tak je to hmla na doživotnú rentu pre premiéra. A pritom, nech sa páči, tak nech sa to volá návrh zákona o doživotnej rente Roberta Fica, lebo tak to je. O tomto je kľúčové, vlastne bezpečnostné opatrenie v tomto zákone. Ale veď strana SMER, keď chce, nech zabezpečí doživotnú rentu Robertovi Ficovi, veď máte na to naozaj dosť peňazí v rozpočte. Prečo sa na to máme všetci skladať? Keby ľudia chceli Roberta Fica mať za prezidenta so všetkými náležitosťami, tak by ho zvolili vo voľbách, prezidentských, ale bol neúspešný. Lex atentát je len hmla, zásterka na doživotnú rentu, nie je to žiadne bezpečnostné opatrenie. Ale my sme vám navrhli bezpečnostné opatrenie podľa vzoru z iných krajín, a to, aby policajný útvar bol špeciálny, zameraný na vyhrážky, ktoré sú znásobené práve po tomto atentáte, aby tu bola osobitná jednotka aj pri parlamente, to ste odmietli. To znamená, jasné opatrenie, ktoré sa ujalo v iných krajinách, ktoré mali naozaj problém aj s vyhrážkami a s napätím v spoločnosti, to ste odmietli. Prijali ste hmlu, aby ste zakryli doživotnú rentu Robertovi Ficovi. To je hanba.
Kollár, Boris, predseda NR SR (2022-09-28):
Ďakujem pekne. Bude reagovať na faktickú pán Filip Kuffa? Ďakujem pekne, pán poslanec. Dobre. Takže teraz vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie. Chce sa vyjadriť spravodajca? Nie. Prerušujem rokovanie o tomto bode programu. Pristúpime k prvému čítaniu o návrhu poslancov Filipa Kuffu, Štefana Kuffu, Tomáša Tarabu na vydanie zákona, ktorým sa mení a dopĺňa zákon č. 66/2009 Z. z. o niektorých opatreniach pri majetkovoprávnych usporiadaniach pozemkov pod stavbami, ktoré prešli z vlastníctva štátu na obce a vyššie územné celky a o zmene a doplnení niektorých zákonov v znení neskorších predpisov. Návrh zákona má parlamentnú tlač 1079. Návrh na jeho pridelenie na prerokovanie výborom je v rozhodnutí č. 1126. Dávam slovo poslancovi Filipovi Kuffovi, aby návrh zákona uviedol. Nech sa páči, pán poslanec, máte slovo. (Rokovanie o návrhu poslancov Národnej rady Slovenskej republiky Filipa Kuffu, Štefana Kuffu a Tomáša Tarabu na vydanie zákona, ktorým sa dopĺňa zákon č. 66/2009 Z. z. o niektorých opatreniach pri majetkovoprávnom usporiadaní pozemkov pod stavbami, ktoré prešli z vlastníctva štátu na obce a vyššie územné celky a o zmene a doplnení niektorých zákonov v znení neskorších predpisov , 1079.)
Hrušovský, Pavol, podpredseda NR SR (2011-09-13):
Pán poslanec Kolesík.